Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Vene kaitseministeerium: Iisrael vastutab intsidendi eest,
kus Süüria armee tulistas alla Vene IL-20 luurelennuki.
Hamas: Egiptuse vahendatud katsed
püsiva vaherahu saavutamiseks Iisraeliga on katkenud.
Iraani juhtkond signaliseeris USA-le võimalikust valmisolekust
kahepoolseks kohtumiseks presidentide Rouhani ja Trumpi vahel.
Vene kaitseministeeriumi teatel vastutab Iisrael kogu intsidendi eest,
kus Süüria armee tulistas alla Vene IL-20 luurelennuki.
Moskvas esitletud Vene kaitseministeeriumi raporti järgi
petsid Iisraeli Õhujõud Vene kolleege
valeinfoga 17.09 rünnaku paiga kohta,
mistõttu Vene lennuk ei saanud ohupiirkonda vältida.
Lisaks teavitas Iisraeli armee Venemaad
plaanist rünnata Süüria tööstustsooni vaid üks minut enne rünnakut.
Seega, Iisrael ei teatanud Vene vägedele operatsioonist ette,
vaid pigem hoiatas samaaegselt rünnaku algusega,
mis on vastuolus kokkulepetega.
See tegevus rikub 2015. a sõlmitud Vene-Iisraeli töögrupi kokkulepet
konfliktide vältimiseks meie armeede vahel
Süürias või selle õhuruumis.
Dekonflikteerimiskanalite kaudu
teatas Iisraeli Õhujõudude esindaja,
et Iisraeli lennukitele antud sihtmärgid
asuvad Põhja-Süürias.
Vestlus toimus vene keeles. Kaitseministeeriumil on selle lindistus.
Põhja-Süürias asunud IL-20 komandör
sai käsu liikuda lõuna poole ja naasta baasi.
Nagu kaardilt näete,
ei toimunud Iisraeli hävitajate rünnakud Süürias põhjaosas,
vaid Latakia kandis, mis asub läänes.
Latakia linn asub riigi läänekaldal.
Iisraeli ohvitseri eksitava info tõttu rünnaku asukoha kohta
ei saanud Vene lennuk õigel ajal turvalisse tsooni lennata.
Seepärast peame intsidendis täielikult vastutavaks Iisraeli
ja neid, kes otsustasid sellise tegevuse kasuks.
Vene kaitseministeeriumi esindaja kindralmajor Konashenkovi sõnul
lähtus Iisraeli Õhujõudude tegevus, mis Moskva väitel viis
Vene lennuki allatulistamise ja 15 sõjaväelase hukuni,
kas professionaalsuse puudusest või kuritegelikust hoolimatusest.
IDF esinduse põhjalikus avalduses
lükati Moskva süüdistused Iisraeli aadressil jõuliselt ümber.
Iisraeli Õhujõudude eelmine nädal Vene kolleegidele edastatud info järgi
olid Iisraeli hävitajad juba Iisraeli õhuruumi jõudnud,
kui Süüria armee oma õhutõrjeraketid Vene luurelennuki pihta tulistas.
Lisaks kinnitas avaldus, et koostöö IDF-i ja Vene armee vahel
on end viimastel aastatel mitmeid kordi õigustanud
ja on regionaalsete väljakutsete tõttu mõlema riigi huvides.
Avalduses rõhutati sedagi,
et Iisrael arvestab jätkuvalt Vene vägedega Süürias
enne iga oma sõjalist operatsiooni vaenuliku põhjanaabri juures.
Siiski rõhutas IDF, et Iisraeli huve regioonis,
sh peatada Iraani jätkuvad katsed Süürias oma armeebaase luua
ja relvastada Hezbollah't täppisrelvadega,
kaitstakse igal juhul, vaatamata tagajärgedele.
Nädalavahetusel osales üle 10 000 palestiinlase
Gaza-Iisraeli piiritaral vägivaldsetes meeleavaldustes,
kus IDF vägede pihta visati mitu tulepommi ja granaati.
Ühes intsidendis sai üks Iisraeli sõdur kergelt viga ja viidi haiglasse.
Palestiina Tervishoiuministeeriumi teatel sai meeleavaldustes surma üks
ja viga üle 300 inimese, viis neist tõsiselt.
IDF esinduse teatel loopisid palestiinlastest meeleavaldajad
märulite ajal pomme ja granaate, põletasid autokumme
ning loopisid kive IDF väesalkade ja piiritara pihta.
Lisaks üritati mitu korda piiri ületada,
millele IDF sõdurid vastasid mässuohjevahenditega ja avasid tule
kooskõlas Jeruusalemma poliitilise juhtkonna jõukasutusjuhistega.
Palestiinlaste president Abbas teatas Pariisis
pärast kohtumist Prantsuse kolleegi Macroniga,
et on valmis mis tahes salajasteks või avalikeks kõnelusteks Iisraeliga.
Abbas, kes on korduvalt tõrjunud mis tahes Ameerika rahualgatust,
rõhutas, et tervitab algatusi Kvartetilt,
kuhu kuuluvad Venemaa, ÜRO, EL ja USA,
pluss mis tahes Euroopa või araabiamaad,
kes rahvusvahelistes jõupingutustes osaleda soovivad.
Ütleme nüüd, et oleme valmis
mis tahes salajasteks või avalikeks kõnelusteks,
vahendajaks rahvusvaheline Kvartett koos teiste riikidega.
Tervitame kõiki Euroopa või araabiamaid.
Abbas tänas ka EL-i USA asendamise eest
palestiinlastele rahalise abi andmises.
Tema sõnul teevad EL riigid tõsist tööd
ÜRO Palestiina põgenike abi- ja tööagentuuri puudujäägi lappimiseks
seoses USA eelmise kuu otsusega lõpetada UNRWA rahastamine
agentuuri jätkuva keeldumise tõttu reformidest.
Iraani juhtkond signaliseeris USA-le võimalikust valmisolekust
kahepoolseks kohtumiseks presidentide Rouhani ja Trumpi vahel.
Teherani peamise uudisteagentuuri IRNA tsiteeritud välisallikate teatel
taotleti sõnumis lahenduse leidmist kahe riigi halvenevatele suhetele.
Raport on aga vastuolus Rouhani avaldusega
Iraani-Iraagi sõja aastapäeva mälestaval Iraani sõjaväe paraadil.
Iraan ei loobu kaitserelvadest ega vähenda kaitsevõimet.
Pigem suurendame oma kaitsejõudu igapäevaselt.
Kuna olete pahased meie rakettide peale,
tähendab see,
et meie mõjukaimad relvad on meie raketid.
Seega teie sõnade tõttu
hindame oma rakette varasemast väärtuslikumaks.
Palute meil regioonis mitte baase luua.
Teie olete need, kes tulevad siia tuhandete kilomeetrite tagant. Milleks?
Vastuseks Iraani väidetavale sihile alustada Washingtoniga kõnelusi,
rõhutas USA välisminister Pompeo
eriintervjuus NBC saatele "Meet the Press",
et president Trump on valmis kohtuma igal ajal,
kuid Iraan ei näita mingit kavatsust muuta oma pahatahtlikku tegevust.
President on üsna selgelt öelnud, et on valmis igal ajal rääkima.
Eks näis. Pole tõenäoline.
Nende käitumine ei näita kavatsust muuta peamist väljakutset,
mida Iraan maailmale kujutab.
Eelnevalt lükkas USA ÜRO saadik Nikki Haley ümber Iraani kinnituse,
et Washington ja selle Pärsia lahe liitlased
on süüdi laupäevases rünnakus oma armeeparaadi pihta.
Rünnakus hukkus 25 iraanlast ja seda peetakse tõsiseimaks
šiiitidest usujuhtide võimu relvajõudude Revolutsioonikaarti vastu
pärast 1979. a Islamirevolutsiooni.
Aitäh vaatamast!
Soovin teile rõõmsat lehtmajade püha! Olen Yair Pinto.
Paluge rahu Iisraelile ja Jeruusalemmale!
Kohtumiseni homme!
Tõlge: Monika Jaaguri